Nígbà tí ó di ọjọ́ kan báyìí, mo gbé ojú sókè omi bọ́ lójú mi mo ké pe Ọlọ́run, mo ní, Ìwọ Ọlọ́run Ọba, má ṣàìkó wa yọ nínú ìhámọ́ yìí o. Kò sí ohun tí ó ṣòro lọ́wọ́ Ìwọ Ọlọ́run Ọba, kò sí ìbànújẹ́ tí ó dé bá ọmọ ènìyàn tí ìwọ kò lè kó ènìyyàn yọ. Lọ́wọ́ ìbànújẹ́ owó, lọ́wọ́ ìbànújẹ́ ọmọ, lọ́wọ́ ìbànújẹ́ ibi iṣẹ́, lọ́wọ́ ìbànújẹ́ ọ̀tá ilé, lọ́wọ́ ìbànújẹ́ ọ̀tá òde, lọ́wọ́ ìbànújẹ́ ààrin iyèkan, Ìwọ Ọlọ́run yìí nìkan ni Aláfẹ́hìntì ẹni. Gbà mí o. Ọlọ́run, Ọlọ́run gbà mí o; lọ́wọ́ Òjòlá-ìbínú, gbà mí o, Ọlọ́run, Ọlọ́run gbà mí o; lọ́wọ́ ọlọ́pàá ejò, gbà mí o, Ọlọ́run, Ọlọ́run gbà mí o; lọ́wọ́ ìtìmọ́lé ọ̀sán gangan, gbà mí o, Ọlọ́run, Ọlọ́run gbà mí o.
Nigba ti o di ojo kan bayii, mo gbe oju soke omi bo loju mi mo ke pe Olorun, mo ni, Iwo Olorun Oba, ma saiko wa yo ninu ihamo yii o. Ko si ohun ti o soro lowo Iwo Olorun Oba, ko si ibanuje ti o de ba omo eniyan ti iwo ko le ko eniyyan yo. Lowo ibanuje owo, lowo ibanuje omo, lowo ibanuje ibi ise, lowo ibanuje ota ile, lowo ibanuje ota ode, lowo ibanuje aarin iyekan, Iwo Olorun yii nikan ni Alafehinti eni. Gba mi o. Olorun, Olorun gba mi o; lowo Ojola-ibinu, gba mi o, Olorun, Olorun gba mi o; lowo olopaa ejo, gba mi o, Olorun, Olorun gba mi o; lowo itimole osan gangan, gba mi o, Olorun, Olorun gba mi o.